Erkki Keldo Teie 13.06.2025 kiri 10-1/2281-1

Majandus- ja Kommunikatsiooniministeerium

Suur-Ameerika 1 Meie *kuupäev digitaalallkirjas* nr 1-3/102-1

15165 Tallinn

Reaalajamajanduse visiooni uuendus

Austatud minister,

Olete Eesti Tööandjate Keskliidule arvamuse avaldamiseks saatnud reaalajamajanduse uuendatud visiooni kavandi.

Meie hinnangul on digitaalne ja võimalikult automatiseeritud andmevahetus õige suund, samuti andmepõhine otsustusprotsess ja andmete rakendamine.

Tööandjate peamine ootus riiklikule andmemajandusele on, et reaalajamajanduse arendamisega muutuks ka riik efektiivsemaks ja ettevõtjate halduskoormus väheneks.

Sellest tulenevalt on ettevõtjad andnud tagasisidet, et reaalajamajanduse visioonist on hetkel puudu sõnaselge eesmärk ja tegevuskava aruandluse jm halduskoormuse vähendamiseks. Soovitame see visiooni lisada. Vastasel juhul võib juhtuda, et ettevõtjate jaoks üldiselt reaalajamajandusest lisandväärtust ei teki, kuna halduskoormus ei vähene.

Seniste aruandluse arendusprojektide kogemus, sh e-arvete kohustuslikuks muutmise, rahapesu järelevalve ja maksuhalduse tõhustamise puhul, on see, et ettevõtjaid kui andmesubjekte hirmutab risk, et arenduse käigus muutuvad haavatavamaks delikaatsed isikuandmed ja ärisaladus. Seetõttu soovitame visiooni lisada või täiendavalt selgitada ka andmekaitse ja küberturvalisuse alaseid tegevusi.

Lugupidamisega

*/allkirjastatud digitaalselt/*

Hando Sutter

Tegevjuht